Raaiselagtige skietvoorval op KZN-plaas ondersoekArgieffoto Maj. Thulani Zwane, woordvoerder van die polisie, het gesê dit het omstreeks 07:00 gebeur. “Nadat ŉ man die boer geskiet het, het hy homself na bewering doodgeskiet. Die motief vir die voorval is nie bekend nie en word nog ondersoek,” het Zwane gesê. Russel Meiring, woordvoerder van ER24, het gesê paramedici is na die huis ontbied en het ŉ man, wat glo ook in sy 70s was, se liggaam op die rusbank in die huis gevind met ŉ skietwond in sy bors. Die boer was ook op die toneel en het verskeie skietwonde in sy bolyf opgedoen. Hy was in ŉ kritieke toestand, het hy gesê. “Die man is op die toneel gestabiliseer voordat hy na die Mediclinic Pietermaritzburg gehaas is,” het Meiring gesê. Volgens Zwane is niks tydens die voorval gesteel nie. ŉ Saak van poging tot moord en ŉ geregtelike doodsondersoek is geopen. Zwane wou nie die boer of die oorledene se naam bekendmaak nie.